**אליפות ישראל בשחמט 2018** הייתה אליפות ישראל ה-32 בשחמט, התקיימה בין התאריכים 11–20 בדצמבר 2018 במלון "אחוזת אסיינדה ביער" שבמעלות-תרשיחא.

התחרות אורגנה על ידי האיגוד הישראלי לשחמט בשיתוף ובתמיכת מפעל הפיס, והועברה בשידור ישיר באתר האיגוד.

באליפות הנשים זכתה יוליה שוויגר (שדורגה ראשונה גם בתחילת התחרות), בעלת דרגת אמן בינלאומי, שצברה 7 נקודות מ-9 אפשריות, והקדימה באיכות הנקודות את מרסל אפרוימסקי (שדורגה שנייה גם בתחילת התחרות), בעלת דרגת רב-אמן לנשים. הייתה זו זכייתה הראשונה של שוויגר באליפות ישראל.

האליפות הפתוחה הסתיימה בניצחונו של רב-אמן אלון גרינפלד (שדורג תשיעי בתחילת התחרות לפי מד כושר) שצבר 6.5 נקודות מ-9 אפשריות, והקדים בהתרת שובר השוויון את רב-אמן יבגני פוסטני (שדורג ראשון בתחילת התחרות). הייתה זו זכייתו השנייה של גרינפלד בן ה-54 באליפות ישראל, כאשר הפעם הקודמת הייתה 34 שנים קודם לכן בשנת 1984.

כללי
----

באליפויות הפתוחה התקיימו 9 סיבובים לפי השיטה השווייצרית.

את התחרות ניהלו אסי פילוסוף ואלון כהן רביבו, השופט הראשי ואחראי על השיבוצים היה ירון ליניק. שופטים נוספים: בתחרות הפתוחה - שאול ויינשטיין ובתחרות הנשים - אילנה דוד. אלמוג בורשטיין הוא יו"ר ועדת הערעורים.

קצב המשחקים היה: 40 מסעים ראשונים ל-90 דקות ועוד 30 דקות לסיום המשחק, עם תוספת של 30 שניות לכל מסע, החל מהמסע הראשון.

התרת שוויון הנקודות התבצעה לפי שיטת בוכהולץ.

קרן הפרסים עמדה על 75,000 ש"ח.

אליפות הנשים
------------

### משתתפות

עם 15 המשתתפות נמנו ארבע חברות נבחרת ישראל: יוליה שוויגר, מרסל אפרוימסקי, מאשה קלינובה ומיכל להב (שתי האחרונות היו גם אלופות ישראל, להב האלופה היוצאת).

### תוצאות התחרות

טבלת התוצאות בצמרת התחרות (מד הכושר נכון ל-1 בדצמבר 2018):

| מס' | שם | דרגה | מד כושר | דירוג בין הנשים בישראל | דירוג בתחילת התחרות | שנת לידה | מספר נקודות |
| --- | --- | --- | --- | --- | --- | --- | --- |
| 1-2 | **יוליה שוויגר-ניידיץ'** | אמן בינלאומי | 2393 | 1 | 1 | 1994 | 7 |
| 1-2 | מרסל אפרוימסקי | רב אמן לנשים | 2301 | 2 | 2 | 1995 | 7 |
| 3 | מאשה קלינובה | אמן בינלאומי | 2267 | 4 | 3 | 1969 | 6.5 |
| 4 | מיכל להב | אמן פיד"ה לנשים | 2059 | 12 | 5 | 1999 | 6 |
| 5-7 | אנג'לה נסטרובסקי | אמן פיד"ה לנשים | 2130 | רשומה תחת הפדרציה האוקראינית | 4 | 1991 | 5.5 |
| 5-7 | נדז'דה רפרון | ללא דרגה בינלאומית | 2016 | 14 | 6 | 1970 | 5.5 |
| 5-7 | מישל קטקוב | אמן פיד"ה לנשים | 1847 | 21 | 10 | 2003 | 5.5 |
|

הפתעת התחרות הייתה צעירת המשתתפות, נוגה אוריין בת ה-11, שצברה 4 נקודות.

התחרות הפתוחה
-------------

### משתתפים

עם 30 המשתתפים בתחרות הפתוחה נמנו 10 רבי אמנים, מהם 5 אלופי ישראל בעבר: יהודה גרינפלד, אלון גרינפלד, גד רכליס, איליה סמירין ויקטור מיכלבסקי. בנוסף, השתתפו 5 אמנים בינלאומיים, ביניהם אלוף ישראל עד גיל 20, יהונתן בקלצ'וק. שניים מהמשתתפים היו חברי נבחרת ישראל באותה עת: סמירין ויבגני פוסטני.  

### מהלך התחרות

פרק זה לוקה בחסר. אנא תרמו לוויקיפדיה והשלימו אותו. 
#### סיבוב ראשון

#### סיבוב שני

לאחר הסיבוב השני הובילו עם מלוא שתי הנקודות האפשריות מיכלבסקי, זנן, בקלצ'וק וא. גרינפלד.

#### סיבוב שלישי

#### סיבוב רביעי

לאחר הסיבוב הרביעי הוביל בתחרות מיכלבסקי עם 3.5 נקודות מ-4 אפשריות.

#### סיבוב חמישי

לאחר הסיבוב החמישי מובילים בתחרות א. גרינפלד, מיכלבסקי ופוסטני עם 4 נקודות מ-5 אפשריות, לפני סמירין ושטיינברג עם 3.5 נקודות.

#### סיבוב שישי

בסיבוב השישי במשחקי הצמרת מיכלבסקי ופוסטני סיימו בתיקו, סמירין גבר על א. גרינפלד וזנן ושטיינברג סיימו בתיקו.
לאחר סיבוב זה מובילים שלושת רבי האמנים שדורגו ראשונים בתחילת התחרות: מיכלבסקי, פוסטני וסמירין, שצברו 4.5 נקודות מ-6 אפשריות. אחריהם עם 4 נקודות: א. גרינפלד, בקלצ'וק ושטיינברג.

### תוצאות התחרות

טבלת הנקודות בצמרת התחרות (מד הכושר נכון ל-1 בדצמבר 2018):

| מס' | שם | דרגה | מד כושר | דירוג בישראל | דירוג התחלתי בתחרות | שנת לידה | מספר נקודות |
| --- | --- | --- | --- | --- | --- | --- | --- |
| 1-2 | **אלון גרינפלד** | רב-אמן | 2504 | 18 | 9 | 1964 | 6.5 |
| 1-2 | יבגני פוסטני | רב-אמן | 2615 | 5 | 1 | 1981 | 6.5 |
| 3 | איליה סמירין | רב-אמן | 2609 | 6 | 2 | 1968 | 6 |
| 4-9 | ויקטור מיכלבסקי | רב-אמן | 2579 | 10 | 3 | 1972 | 5.5 |
| 4-9 | יבגני זנן | אמן בינלאומי | 2521 | 16-17 | 7-8 | 1998 | 5.5 |
| 4-9 | יהונתן בקלצ'וק | אמן בינלאומי | 2442 | 40-41 | 12 | 1998 | 5.5 |
| 4-9 | סמיון דבויריס | רב-אמן | 2528 | רשום תחת הפדרציה הרוסית | 6 | 1958 | 5.5 |
| 4-9 | גד רכליס | רב-אמן | 2521 | 16-17 | 7-8 | 1967 | 5.5 |
| 4-9 | יהודה גרינפלד | רב-אמן | 2421 | 45 | 13 | 1956 | 5.5 |

קישורים חיצוניים
----------------

|  |  |
| --- | --- |
| פורטלפורטל | לעוד מידע על שחמט ראו: פורטל שחמט |

* קובצי המשחקים באליפות, באתר האיגוד הישראלי לשחמט

### סיקור האליפות

* יוחנן אפק, מאבק דורות באליפויות ישראל, באתר האיגוד הישראלי לשחמט, 14 בדצמבר 2018
* יוחנן אפק, אליפויות ישראל למחצית הדרך, באתר האיגוד הישראלי לשחמט, 17 בדצמבר 2018
* יוחנן אפק, לקראת הישורת האחרונה: יבגני ויוליה מובילים, באתר האיגוד הישראלי לשחמט, 19 בדצמבר 2018
* ישראל שרנצל, קרבות במעלות־תרשיחא, באתר הארץ, 20 בדצמבר 2018

#### סיכום

* יוחנן אפק, אלון גרינפלד ויוליה שוויגר – אלופי ישראל!, באתר האיגוד הישראלי לשחמט, 21 בדצמבר 2018
* ישראל שרנצל, 34 שנים לאחר הפעם הראשונה, אלון גרינפלד זכה באליפות ישראל בשחמט, באתר הארץ, 22 בדצמבר 2018
* אתר למנויים בלבד ישראל שרנצל, אלוף חדש-ישן, באתר הארץ, 27 בדצמבר 2018
* יוליה שוויגר ואלון גרינפלד - אלופי ישראל, באתר פיד"ה, 25 בדצמבר 2018 (באנגלית)

### טבלאות תוצאות

* טבלת תחרות הנשים, באתר האיגוד הישראלי לשחמט (נתוני מד כושר ישראלים)
* טבלת תחרות הפתוחה, באתר האיגוד הישראלי לשחמט (נתוני מד כושר ישראלים)
* טבלאות התחרויות, באתר צ'סרזלטס (נתוני מד כושר בינלאומיים) (באנגלית)

הערות שוליים
------------

1. ↑  ישראל שרנצל, 34 שנים לאחר הפעם הראשונה, אלון גרינפלד זכה באליפות ישראל בשחמט, באתר הארץ, 22 בדצמבר 2018
2. ↑  אסי פילוסוף, גמר אליפות ישראל 2018 - הזמנה, באתר האיגוד הישראלי לשחמט, 17 בספטמבר 2018

| **אליפויות ישראל בשחמט** |
| --- |
| 

|  |  |
| --- | --- |
| 1951 • 1953 • 1955 • 1957 • 1959 • 1961 • 1963 • 1965 • 1967 • 1969 • 1971 • 1974 • 1976 • 1978 • 1980 • 1982 • 1984 • 1986 • 1988 • 1990 • 1992 • 1994 • 1996 • 1998 • 2000 • 2002 • 2004 • 2006 • 2008 • 2010 • 2013 • 2014 • 2016 • 2018• 2021• 2022 |  |

 |